CELEX: 32011D0702(01)
Language: hu
Date: 2011-07-01 00:00:00
Title: A Bizottság végrehajtási határozata ( 2011. július 1. ) az állategészségügy területén az Európai Unió információs politikájával, a nemzetközi szervezetek támogatásával, a betegségek bejelentésével és az állat-egészségügyi eljárások számítógépesítésével kapcsolatos tevékenységeihez 2011-ben nyújtott finanszírozásról

2.7.2011   
            
            
               HU
            
            
               Az Európai Unió Hivatalos Lapja
            
            
               C 193/3
            
         A BIZOTTSÁG VÉGREHAJTÁSI HATÁROZATA
   (2011. július 1.)
   az állategészségügy területén az Európai Unió információs politikájával, a nemzetközi szervezetek támogatásával, a betegségek bejelentésével és az állat-egészségügyi eljárások számítógépesítésével kapcsolatos tevékenységeihez 2011-ben nyújtott finanszírozásról
   2011/C 193/03
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 20. és 23. cikkére, 35. cikkének (2) bekezdésére, 36. cikkének (2) bekezdésére és 41. cikkére,
   mivel:
   
               (1)
            
            
               A költségvetési rendelet 75. cikkének és a végrehajtási szabályok 90. cikke (1) bekezdésének megfelelően az intézmény vagy az intézmény által ráruházott hatáskörökkel rendelkező hatóságok által elfogadott finanszírozási határozatnak – amely meghatározza a költségvetésből fedezett kiadásokkal járó tevékenység lényeges elemeit – meg kell előznie az Európai Unió költségvetéséből a kiadásokra vállalt kötelezettségeket.
            
         
               (2)
            
            
               A költségvetési rendelet 110. cikke szerint a támogatásokra éves munkaprogramot kell elfogadni.
            
         
               (3)
            
            
               Az állategészségügy területén az információs politikával, a nemzetközi szervezetek támogatásával, a betegségek bejelentésével és az állat-egészségügyi eljárások számítógépesítésével kapcsolatos uniós tevékenységekhez munkaprogramot kell kidolgozni.
            
         
               (4)
            
            
               Mivel a mellékletekben szereplő munkaprogramok az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet (2) (a továbbiakban: végrehajtási szabályok) 90. cikkének (2) és (3) bekezdése értelmében kellőképpen részletes keretet alkotnak, ez a határozat a támogatások és beszerzések munkaprogramjában meghatározott kiadások tekintetében finanszírozási határozatnak minősül.
            
         
               (5)
            
            
               A 2009/470/EK határozat 19. cikke úgy rendelkezik, hogy az Unió pénzügyi hozzájárulást nyújt az állategészségügy, az állatjólét, valamint az állati eredetű termékek élelmiszer-biztonsága területére vonatkozó információs politika létrehozásához, az állatjólét területére vonatkozó jogszabályok előkészítéséhez és kidolgozásához szükséges tanulmányok elkészítését is beleértve.
            
         
               (6)
            
            
               A 2009/470/EK határozat 19. cikke a) bekezdésének i. pontja előírja, hogy az Unió pénzügyi hozzájárulást nyújt az állategészségügyre, az állatjólétre és az állati eredetű termékek élelmiszer-biztonságára vonatkozó uniós jogszabályokkal kapcsolatos valamennyi információ összegyűjtésére és tárolására.
            
         
               (7)
            
            
               Az elmúlt években olyan kommunikációs intézkedések kerültek bevezetésre, melyek célja, hogy az állat-egészségügyi kérdések, illetve az állat-egészségügyi stratégia elvei eljussanak az érdekelt felekhez, szervezetekhez és a társadalom egészéhez. Helyénvaló, hogy e kommunikációs tevékenységek 2011-ben is folytatódjanak.
            
         
               (8)
            
            
               A 2012-től kezdődően elfogadásra kerülő kommunikációs stratégia meghatározása céljából helyénvaló átfogó értékelést végezni a Bizottság által az állat-egészségügyi kérdések előmozdítása és az állat-egészségügyi stratégia terén 2008 és 2010 között végzett munkáról.
            
         
               (9)
            
            
               A 2009/470/EK határozat 22. cikke értelmében az Unió végrehajthatja az uniós állat-egészségügyi jogszabályoknak és az azokkal kapcsolatos állatorvosi oktatásnak és képzésnek a továbbfejlesztéséhez szükséges műszaki és tudományos intézkedéseket, vagy segítséget nyújthat a tagállamoknak vagy nemzetközi szervezeteknek az ilyen intézkedések végrehajtásában.
            
         
               (10)
            
            
               A végrehajtási szabályok 168. cikke (1) bekezdésének c) pontja értelmében a tényleges monopóliummal rendelkező szervek esetében a támogatás vagy hozzájárulás ajánlati felhívás nélkül is odaítélhető. Az Állat-egészségügyi Világszervezet (OIE) mint a WTO/SPS-megállapodás értelmében a szabványokat megállapító testület, illetve ezen szabványok végrehajtásán keresztül az állategészségügy és az állatjólét nemzetközi szintű javításáért felelős kormányközi szervezet ebben az ágazatban tényleges monopóliummal rendelkezik, ezért nincs szükség ajánlati felhívásra ahhoz, hogy az EU hozzájárulhasson az állat-egészségüggyel és állatjóléttel foglalkozó globális konferenciák és regionális szemináriumok megszervezéséhez.
            
         
               (11)
            
            
               A 2009/470/EK határozat 35. cikkének (1) bekezdése szerint az Unió pénzügyi hozzájárulást nyújthat az állatok azonosítására és a betegségek bejelentésére vonatkozó rendszerek bevezetéséhez.
            
         
               (12)
            
            
               Az állatbetegségek bejelentő rendszerének (ADNS, Animal Disease Notification System) működtetéséhez és fejlesztéséhez uniós pénzügyi hozzájárulást kell nyújtani az állatbetegségek kódolt formájának és bejelentésük kódjainak a 82/894/EGK tanácsi irányelvnek megfelelően történő meghatározásáról szóló, 2005. március 1-jei 2005/176/EK bizottsági határozat (3) alapján.
            
         
               (13)
            
            
               A 2009/470/EK határozat 36. cikke előírja, hogy az Unió pénzügyi hozzájárulást nyújthat az Unión belüli kereskedelem és import esetén alkalmazott egyes számítógépesített rendszerekhez.
            
         
               (14)
            
            
               Továbbra is pénzügyi hozzájárulást kell biztosítani az integrált számítógépes állat-egészségügyi rendszer kifejlesztéséről szóló, 2002. december 30-i 2003/24/EK bizottsági határozattal (4) bevezetett TRACES (Trade Control and Expert System) integrált számítógépes állat-egészségügyi rendszer fenntartásához, irányításához és karbantartásához.
            
         
               (15)
            
            
               A 2009/470/EK határozat 41. cikke értelmében a Bizottság jelentést nyújt be az Európai Parlamentnek és a Tanácsnak az állat-egészségügyi helyzetről és az állatbetegségek felszámolására, az ellenük való védekezésre és figyelemmel kísérésükre irányuló programok végrehajtásának költséghatékonyságáról.
            
         
               (16)
            
            
               E finanszírozási határozat hatálya a költségvetési rendelet 83. cikkének és a végrehajtási szabályok 106. cikke (5) bekezdésének alapján fizetendő késedelmi kamatra is kiterjedhet.
            
         
               (17)
            
            
               E határozat alkalmazásában indokolt a „lényeges változtatás” kifejezést a végrehajtási szabályok 90. cikke (4) bekezdése értelmében meghatározni.
            
         
               (18)
            
            
               Az e határozatban előírt intézkedések összhangban vannak az Élelmiszerlánc és Állat-egészségügyi Állandó Bizottság véleményével,
            
         A KÖVETKEZŐKÉPPEN HATÁROZOTT:
   1. cikk
   Az I. és II. mellékletben foglalt, a 2009/470/EK tanácsi határozat 20., 23. cikke, 35. cikkének (2) bekezdése, 36. cikkének (2) bekezdése és 41. cikke végrehajtását szolgáló éves munkaprogram elfogadásra kerül.
   Ez a munkaprogram a költségvetési rendelet 75. cikke értelmében finanszírozási határozatnak minősül.
   2. cikk
   A program végrehajtására az e határozattal engedélyezett hozzájárulás maximális összege 5 370 000 EUR, amelyet az Európai Unió 2011. évi általános költségvetésének alábbi tételéből kell finanszírozni:
   
               —
            
            
               
                  17040201. költségvetési tétel: 5 370 000 EUR.
            
         Az esedékes késedelmi kamatok fizetésére is ezekből az előirányzatokból kerül sor.
   3. cikk
   A melléklet 1.2.1. pontjában szereplő fellépéssel kapcsolatos feladatok költségvetési végrehajtására számviteli, audit-, belső ellenőrzési és beszerzési eljárásaiban a nemzetközileg elfogadott szabványokkal egyenértékű szabványokat kínáló garanciákat alkalmazó, alábbi nemzetközi szervezet kérhető fel: Állat-egészségügyi Világszervezet (OIE).
   4. cikk
   (1)   Az engedélyezésre jogosult tisztviselő a hatékony és eredményes pénzgazdálkodás, valamint az arányosság elvével összhangban a jelen határozattal kapcsolatban változtatásokat fogadhat el, amennyiben azok a 2342/2002/EK, Euratom rendelet 90. cikkének (4) bekezdése értelmében nem minősülnek lényeges változtatásnak.
   (2)   A munkaprogram körébe tartozó tevékenységekhez kapcsolódó – az e határozat 2. cikkében meghatározott – maximális hozzájárulás összesen 10 %-át meg nem haladó változtatások a 2342/2002/EK, Euratom rendelet 90. cikkének (4) bekezdése értelmében nem tekintendők lényeges változtatásnak, amennyiben nem befolyásolják jelentős mértékben a munkaprogram jellegét és célkitűzéseit.
   5. cikk
   Az Állat-egészségügyi Világszervezet (OIE) számára és az állat-egészségügyi felügyeletről szóló első nemzetközi konferencia megszervezésére ajánlati felhívás nélkül ítélhető oda támogatás, a mellékelt munkaprogramban meghatározott feltételeknek megfelelően.
   
      Kelt Brüsszelben, 2011. július 1-jén.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 155., 2009.6.18., 30. o.
   
      (2)  HL L 357., 2002.12.31., 1. o.
   
      (3)  HL L 59., 2005.3.5., 40. o.
   
      (4)  HL L 8., 2003.1.14., 44. o.
   
      I. MELLÉKLET
      
         Az állat-egészségügyi kiadásokról szóló, 2009. május 25-i 2009/470/EK tanácsi határozat és különösen annak 20., 23. cikke, 35. cikkének (2) bekezdése, 36. cikkének (2) bekezdése és 41. cikke – a 2011. évi munkaprogram
         1.1.   Bevezetés
         
         Ez a program 2011-re nyolc végrehajtási intézkedést foglal magában. Az állat-egészségügyi kiadásokról szóló, 2009. május 25-i 2009/470/EK tanácsi határozatban foglalt célkitűzések alapján a költségvetés elosztása és a fő tevékenységek a következők:
         
                     —
                  
                  
                     (közös irányítás által végrehajtott) támogatásra (1.2.1.):
                     
                                 —
                              
                              
                                 Uniós pénzügyi hozzájárulás a víziállatok egészsége, a veszettség és a ragadós száj- és körömfájás elleni védekezés témakörében rendezett globális szintű konferenciák, valamint az egészségügyi információs rendszerek, az állatjólét és az állati eredetű élelmiszerek élelmiszer-biztonsága témakörében rendezett regionális szemináriumok megszervezéséhez legfeljebb 660 000 EUR összegig;
                              
                           
               
                     —
                  
                  
                     (közvetlen centralizált igazgatás által végrehajtott) közbeszerzésre (1.3.):
                     
                                 —
                              
                              
                                 Legfeljebb 1 500 000 EUR értékben keretszerződések alkalmazása az állat-egészségügyi kérdések és az állat-egészségügyi stratégia elveinek népszerűsítését célzó kiadványokra és információterjesztésre (1.3.1.).
                              
                           
                                 —
                              
                              
                                 Keretszerződések alkalmazása az állat-egészségügyi stratégia támogatását célzó tanulmányokra, kiadványokra és információterjesztésre, maximum 575 000 EUR értékben (1.3.2.).
                              
                           
                                 —
                              
                              
                                 Nyílt felhívások alkalmazása az állat-egészségügyi stratégia támogatását célzó tanulmányokra, kiadványokra és információterjesztésre, maximum 210 000 EUR értékben (1.3.3.).
                              
                           
                                 —
                              
                              
                                 Keretszerződések alkalmazása az állatbetegségek bejelentő rendszerének (Animal Disease Notification System, ADNS) a szükséges technikai fejlesztésekkel történő frissítésére, maximum 350 000 EUR értékben (1.3.4.).
                              
                           
                                 —
                              
                              
                                 Keretszerződések alkalmazása a TRACES (Trade Control and Expert System) integrált számítógépes állat-egészségügyi rendszer fenntartására, karbantartására és fejlesztésére, maximum 1 975 000 EUR értékben (1.3.5.).
                              
                           
                                 —
                              
                              
                                 Összesen legfeljebb 100 000 EUR összegig keretszerződés alkalmazása olyan tanulmányok elvégzésére, amelyek alátámasztják az állat-egészségügyi helyzetről, valamint az állatbetegségek felszámolására, az ellenük való védekezésre és figyelemmel kísérésükre irányuló programok végrehajtásának költséghatékonyságáról szóló jelentést (1.3.6.).
                              
                           
               1.2.   Támogatások
         
         1.2.1.   Globális szintű konferenciák a víziállatok egészsége, a veszettség és a ragadós száj- és körömfájás elleni védekezés témakörében, valamint regionális szemináriumok az egészségügyi információs rendszerek, az állatjólét és az állati eredetű élelmiszerek élelmiszer-biztonsága témakörében
         
         A hozzájárulásokról írásbeli megállapodásban kell rendelkezni.
         JOGALAP
         A 2009/470/EK tanácsi határozat 23. cikke.
         KÖLTSÉGVETÉSI TÉTEL
         17 04 02 01
         VÉGREHAJTÓ SZERV
         Az Állat-egészségügyi Világszervezet (OIE) az állategészségügy nemzetközi szintű javításáért felelős kormányközi szervezet. Az állat-egészségügyi státus világszintű javítása és ennek következtében az EU-t érintő állatbetegségek kockázatának csökkentése érdekében fontos, hogy az állategészségügy és állatjólét uniós megközelítését az OIE valamennyi tagállama ossza, valamint hogy az EU aktívan támogassa az OIE által szervezett konferenciákat és képzési szemináriumokat annak érdekében, hogy az eseményen előmozdítsa az Unió állat-egészségügyi és állatjóléti politikáját.
         A végrehajtási szabályok 168. cikke (1) bekezdésének c) pontja értelmében a tényleges monopóliummal rendelkező szervek esetében a támogatás vagy hozzájárulás ajánlati felhívás nélkül is odaítélhető. Az OIE mint a WTO/SPS-megállapodás értelmében a szabványokat megállapító testület és az állategészségügy és -jólét nemzetközi szintű javításáért felelős kormányközi szervezet ebben az ágazatban tényleges monopóliummal rendelkezik, ezért nincs szükség ajánlati felhívásra ahhoz, hogy az EU hozzájárulhasson az állat-egészségüggyel és -jóléttel foglalkozó nemzetközi konferenciák és regionális szemináriumok megszervezéséhez.
         A Bizottság és az OIE 2010. június 7-én hosszú távú keretszerződést írtak alá, meghatározva együttműködésük igazgatási és pénzügyi szabályait (lásd csatolva); ennek keretében „nemzetközi szervezettel kötött, európai uniós hozzájárulási megállapodás” (a továbbiakban: szokványos hozzájárulási megállapodás) vonatkozik az OIE által irányított és az Európai Unió által finanszírozott vagy társfinanszírozott globális, regionális vagy nemzeti programokra és fellépésekre.
         E keretszerződést az AIDCO Főigazgatóság írta alá a Bizottság nevében. Korábban már sor került az OIE alapos és teljes értékelésére egy olyan négypilléres értékelés keretében, amely megállapította, hogy az OIE számviteli, audit-, ellenőrzési és beszerzési eljárásaiban a nemzetközileg elfogadott szabványokkal egyenértékű szabványokat kínáló garanciákat alkalmaz.
         ELÉRENDŐ CÉLKITŰZÉSEK ÉS VÁRHATÓ EREDMÉNYEK
         Az állategészségügy és az állatjólét uniós megközelítésének megosztása az OIE valamennyi tagjával az Unió állat-egészségügyi és állatjóléti politikájának népszerűsítésével az OIE által szervezett konferenciák és képzési szemináriumok keretében. Az állat-egészségügyi státus javítása világszerte, és ezáltal az EU-ban az állatbetegségek kockázatának csökkentése.
         A VÉGREHAJTÁSI INTÉZKEDÉS LEÍRÁSA ÉS CÉLKITŰZÉSEI
         A II. melléklet áttekinti az e pont keretében finanszírozandó különböző fellépéseket.
         VÉGREHAJTÁS
         Közös irányítás
         KÖZVETLEN ODAÍTÉLÉS: 168. CIKK (1) BEKEZDÉS C) PONT
         A HOZZÁJÁRULÁS INDIKATÍV ÖSSZEGE
         660 000 EUR
         A MAXIMÁLIS TÁRSFINANSZÍROZÁSI ARÁNY
         Tárgytalan
         1.3.   Közbeszerzés
         
         2011-ben a közbeszerzési szerződésekre fenntartott teljes költségvetési keret összege 4 710 000 EUR.
         1.3.1.   Kiadványok, továbbá állat-egészségügyi kérdések és az állat-egészségügyi stratégia elveinek népszerűsítésére irányuló információk terjesztése
         
         JOGALAP
         A 2009/470/EK határozat 20. cikke
         KÖLTSÉGVETÉSI TÉTEL
         17 04 02 01
         A TERVEZETT SZERZŐDÉSEK IRÁNYSZÁMA ÉS TÍPUSA
         Legalább négy egyedi szolgáltatási szerződés megkötése (meglévő keretszerződések felhasználásával)
         A TERVEZETT SZERZŐDÉSEK TÁRGYA (AMENNYIBEN MEGADHATÓ)
         
                     —
                  
                  
                     Kommunikációs kampány kidolgozása az uniós állatorvosok 2011. évi hetéhez az Unió állat-egészségügyi politikájának előmozdítása érdekében, ideértve különböző eseményeket, logisztikát és népszerűsítő anyagot.
                  
               
                     —
                  
                  
                     A 2008 és 2010 közötti kommunikációs kampányok hatásainak értékelése (többek között az állatorvosok hetének konferenciája, az egészségügyi roadshow és az állatorvosok nemzetközi éve (2011) tevékenységei áttekintésével).
                  
               
                     —
                  
                  
                     A veszettség megelőzéséről szóló online kézikönyv fordításának folytatása és a kézikönyv aktualizálása.
                  
               
                     —
                  
                  
                     Előkészítő munka a 2012-es uniós állatorvosi héthez.
                  
               VÉGREHAJTÁS
         Közvetlen, központi végrehajtás
         A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
         2011 első fele
         AZ AJÁNLATI FELHÍVÁSOK TERVEZETT ÖSSZEGE
         1 500 000 EUR
         EGYEDI SZERZŐDÉS (ADOTT ESETBEN)
         Legalább négy egyedi szolgáltatási szerződés megkötése a SANCO/2009/A1/005 keretszerződés értelmében
         1.3.2.   Tanulmány az állatjólétre vonatkozó jelenlegi politika támogatása és a meglévő kommunikációs eszközök fenntartása érdekében (keretszerződések)
         
         JOGALAP
         A 2009/470/EK határozat 20. és 23. cikke
         KÖLTSÉGVETÉSI TÉTEL
         17 04 02 01
         A TERVEZETT SZERZŐDÉSEK IRÁNYSZÁMA ÉS TÍPUSA
         Legfeljebb hat szolgáltatási szerződés (meglévő keretszerződések felhasználásával)
         A TERVEZETT SZERZŐDÉSEK TÁRGYA (AMENNYIBEN MEGADHATÓ)
         
                     a)
                  
                  
                     Tanulmány a tenyésztett halak jólétéről.
                  
               
                     b)
                  
                  
                     Legfeljebb négy esemény szervezése vagy társszervezése az uniós állatjóléti előírások előmozdítására az EU-n belüli jobb végrehajtás érdekében.
                  
               
                     c)
                  
                  
                     A meglévő egyedi állatjóléti weboldalak (Farmland és Animal Welfare Education, vagyis az állatjóléttel kapcsolatos oktatás) fenntartása.
                  
               
                     d)
                  
                  
                     Az állatjólétre vonatkozó kiadványok készítése.
                  
               VÉGREHAJTÁS
         Közvetlen, központi végrehajtás
         A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
         2011. július
         AZ AJÁNLATI FELHÍVÁSOK TERVEZETT ÖSSZEGE
         575 000 EUR
         EGYEDI SZERZŐDÉSEK
         Legfeljebb öt egyedi szolgáltatási szerződés megkötése a SANCO/2009/A1/005 keretszerződés 1. és 2. tétele értelmében, továbbá egy egyedi szolgáltatási szerződés megkötése a SANCO/2008/01/055 keretszerződés 3. tétele értelmében.
         1.3.3.   Az állatjólétre vonatkozó aktuális politika támogatására tanulmány és esemény (nyílt pályázati felhívás)
         
         JOGALAP
         2009/470/EK határozat 20. és 23. cikke
         KÖLTSÉGVETÉSI TÉTEL
         17 04 02 01
         A TERVEZETT SZERZŐDÉSEK IRÁNYSZÁMA ÉS TÍPUSA
         Legfeljebb két szolgáltatási szerződés (nyílt ajánlati felhívás)
         A TERVEZETT SZERZŐDÉSEK TÁRGYA (AMENNYIBEN MEGADHATÓ)
         
                     a)
                  
                  
                     Tanulmány a szarvasmarhákat megfordítással vagy más természetellenes helyzettel féken tartó rendszerekre vonatkozó, az állatok leölésük során való védelméről szóló 1099/2009/EK rendelet 27. cikke (2) bekezdésének értelmében benyújtandó jelentés támogatására.
                  
               
                     b)
                  
                  
                     Az EU-n kívül az állatjólétre vonatkozó kölcsönös egyetértés elősegítését célzó esemény társszervezése.
                  
               VÉGREHAJTÁS
         Közvetlen, központi végrehajtás
         A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
         2011. július
         AZ AJÁNLATI FELHÍVÁSOK TERVEZETT ÖSSZEGE
         210 000 EUR
         EGYEDI SZERZŐDÉSEK
         Legfeljebb három nyílt ajánlati felhívás lezárása.
         1.3.4.   Az állatbetegségek bejelentési rendszere (Animal Deseases Notification System, ADNS)
         
         JOGALAP
         A 2009/470/EK tanácsi határozat 35. cikkének (2) bekezdése
         KÖLTSÉGVETÉSI TÉTEL
         17 04 02 01
         A TERVEZETT SZERZŐDÉSEK IRÁNYSZÁMA ÉS TÍPUSA
         Legfeljebb három szolgáltatási szerződés (a meglévő keretszerződések felhasználásával)
         A TERVEZETT SZERZŐDÉSEK TÁRGYA (AMENNYIBEN MEGADHATÓ)
         A közbeszerzési szerződés célja a következő:
         
                     a)
                  
                  
                     Az ADNS-rendszerrel kapcsolatban végzett jelenlegi munka.
                  
               
                     b)
                  
                  
                     Feltérképezés: a feltérképezési eszközök jobb alkalmazása.
                  
               
                     c)
                  
                  
                     Engedélyek és támogatás.
                  
               VÉGREHAJTÁS
         Közvetlen, központi végrehajtás
         A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
         A DIGIT már végrehajtotta
         AZ AJÁNLATI FELHÍVÁSOK TERVEZETT ÖSSZEGE
         350 000 EUR
         EGYEDI SZERZŐDÉS
         Legfeljebb három egyedi szolgáltatási szerződés megkötése (2011-ben) a DI 5710-5750 keretszerződés értelmében
         1.3.5.   A TRACES (Trade Control and Expert System) integrált számítógépes állat-egészségügyi rendszer fenntartása, irányítása, karbantartása és továbbfejlesztése
         
         JOGALAP
         A 2009/470/EK tanácsi határozat 36. cikkének (2) bekezdése
         KÖLTSÉGVETÉSI TÉTEL
         17 04 02 01
         A TERVEZETT SZERZŐDÉSEK IRÁNYSZÁMA ÉS TÍPUSA
         Több szolgáltatási szerződés (a meglévő keretszerződések felhasználásával)
         A TERVEZETT SZERZŐDÉSEK TÁRGYA (AMENNYIBEN MEGADHATÓ)
         
                     a)
                  
                  
                     1 925 000 EUR a TRACES (Trade Control and Expert System) integrált számítógépes állat-egészségügyi rendszer fenntartására, irányítására és karbantartására, a TRACES-felhasználóknak nyújtott logisztikai támogatásra, a központi szolgálatoknak hozzájárulásra, kommunikációra, a weboldalra, a biztonságra és szoftverlicencek megvásárlására (karbantartására és támogatásra)
                  
               
                     b)
                  
                  
                     50 000 EUR a nemzeti szarvasmarha-adatbázisok közötti információcserét szolgáló, a TRACES-en keresztül történő bizonyítvány-kiállítással kombinált informatikai platform kifejlesztésére és végrehajtására
                  
               VÉGREHAJTÁS
         Közvetlen, központi végrehajtás
         A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
         Aláírt keretszerződések minden témában, a DIGIT-tel a tárhely tekintetében kötött megállapodást kivéve.
         AZ AJÁNLATI FELHÍVÁSOK TERVEZETT ÖSSZEGE
         1 975 000 EUR (140 millió EUR része, ESP DESIS I & II [a DIGIT IT-fejlesztési szolgáltatásai]).
         EGYEDI SZERZŐDÉS
         Több egyedi szolgáltatási szerződés megkötése (2011 első félévében) a DIGIT-tel kötött keretszerződés értelmében.
         1.3.6.   Olyan tanulmányok elvégzése, amelyek alátámasztják az állat-egészségügyi helyzetről, valamint az állatbetegségek felszámolására, az ellenük való védekezésre és figyelemmel kísérésükre irányuló programok végrehajtásának költséghatékonyságáról szóló jelentést
         
         JOGALAP
         A 2009/470/EK tanácsi határozat 41. cikke
         KÖLTSÉGVETÉSI TÉTEL
         17 04 02 01
         A TERVEZETT SZERZŐDÉSEK IRÁNYSZÁMA ÉS TÍPUSA
         Két szolgáltatási szerződés (a meglévő szolgáltatási szerződés alkalmazása), az HL L 313., 2009.11.28., 129. o.
         A TERVEZETT SZERZŐDÉSEK TÁRGYA (AMENNYIBEN MEGADHATÓ)
         Tanulmányok készítése, melyek felhasználásra kerülnek a 2009/470/EK határozat 41. cikkében említett jelentés véglegesítéséhez.
         VÉGREHAJTÁS
         Közvetlen, központi végrehajtás
         A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
         2011 második féléve
         AZ AJÁNLATI FELHÍVÁSOK TERVEZETT ÖSSZEGE
         100 000 EUR
         EGYEDI SZERZŐDÉS
         Két egyedi szolgáltatási szerződés megkötése (2011 első félévében) a SANCO/2008/01/055 keretszerződés keretében.
      
   
   
      II. MELLÉKLET
      
         Az OIE által 2011-ben megrendezendő, az I. melléklet 1.2.1. pontjában említett tevékenységek összefoglalója
      
      
                  Tevékenység
               
               
                  Helyszín
               
               
                  Időpont (2011)
               
            
                  1.
               
               
                  Globális konferenciák
               
            
                  1.1.
               
               
                  Víziállatokra vonatkozó egészségügyi programok és azok előnye a globális élelmiszer-biztonság számára
               
               
                  Panamaváros
                  (Panama)
               
               
                  2011. június 27–29.
               
            
                  1.2.
               
               
                  A veszettség elleni védekezés
               
               
                  Szöul
                  (Koreai Köztársaság)
               
               
                  2011. szeptember 7–9.
               
            
                  1.3.
               
               
                  A ragadós száj- és körömfájással foglalkozó második nemzetközi konferencia: „Út a globális ellenőrzés felé”
               
               
                  Thaiföld
               
               
                  2012 első féléve
               
            
                  2.
               
               
                  Szemináriumok és munkaértekezletek
               
            
                  2.1.
               
               
                  Európai regionális szeminárium (OIE-régió) az OIE nemzeti tájékoztatási pontjai számára az egészségügyi információs rendszerekről (WAHIS/WAHID)
               
               
                  Vlagyimir
                  (Oroszország)
               
               
                  2011. június 15–17.
               
            
                  2.2.
               
               
                  Európai regionális szeminárium (OIE-régió) az OIE állatjóléti nemzeti tájékoztatási pontjai számára, az európai állat-egészségügyi stratégiához kapcsolódva
               
               
                  Kijev
                  (Ukrajna)
               
               
                  a dátum megerősítésre vár
               
            
                  2.3.
               
               
                  Európai regionális szeminárium (OIE-régió) az OIE nemzeti tájékoztatási pontjai számára az állati eredetű élelmiszerek biztonságáról
               
               
                  Olaszország
               
               
                  2011. november 7–11.